Nō reira, ki roto i tērā horopaki me mihi atu ki ngā uri o Ngāti Maru i a rātou takahi ki roto i ngā rua tekau, toru tekau e aha rānei ngā tau kia kōkirihia tēnei kerēme nō rātou, i te mea kua mōhio ki roto i te tukanga ka puta mai ngā pūrākau, i puta mai ngā kōrero tuku iho ka tohatoha i ēnei taonga, ā, te kōrero mai i ngā kaumātua, ki ngā reanga katoa. Ko te tūmanako kia kī ngā kete mātauranga mō te hunga rangatahi o te iwi kia whāngaihia anō ērā kōrero ki ngā tamariki mokopuna. 